
Unsko-sanski kanton
Općina Bužim
Javna ustanova Osnovna škola 

Bužim

Bosnia and Herzegovina
Federation of Bosnia and Herzegovina
The Una- Sana canton
Municipality of Buzim
Public Institution Primary school 
„Mirsad Salkic“ Cava
Buzim


Na osnovu člana 111. Zakona o osnovnom odgoju i obrazovanju (,,Službeni glasnik Unsko-sanskog kantona", broj: 19/2023 i 20/24),  člana  8.  i  9. Kolektivnog ugovora za djelatnost predškolskog i osnovnog obrazovanja i odgoja  za  teritorij  Unsko-sanskog kantona („Službeni glasnik USK-a, broj: 11/24), Pravilnika za prijem u radni odnos u osnovnim i srednjim školama Unsko-sanskog kantona  („Službeni glasnik Unsko-sanskog kantona, broj: 29/21), Odluka Školskog odbora broj: 03-1549/26  od 15.10.2026.  godine,  Saglasnosti   za  raspisivanje konkursa  Ministarstva  obrazovanja, nauke, kulture  i  sporta USK-a broj:10-34-11489-2/26 od 30.09.2026. godine i 10-34-11489-3/26 od  30.09.2026. godine  JU  OŠ  "Mirsad Salkić" raspisuje:
 
  JAVNI    KONKURS
za popunu radnih mjesta/sati u JU OŠ „Mirsad Salkić“ Čava

	R/B
	Radno mjesto
	Broj sati
	Vrijeme angažiranja

	1.
	Nastavnik engleskog jezika
	4 časa
	na određeno radno vrijeme, a najduže do kraja  školske 2026/27. godine

	2.
	Nastavnik fizike 
	5 časova
	na određeno radno vrijeme, a najduže do kraja školske 2026/27. godine

	3.
	Nastavnik demokratije i ljudskih prava 
	1 čas
	na određeno radno vrijeme, a najduže do kraja školske 2026/27. godine

	4.
	Nastavnik informatike
	1 čas
	na određeno radno vrijeme, a najduže do kraja školske 2026/27. godine

	5.
	Nastavnik razredne nastave
	1 izvršioc
	na određeno radno vrijeme do povratka radnika sa funkcije, a najduže do kraja školske 2026/27. godine

	6.
	Radnik na održavanju higijene
	1 izvršioc
	na određeno radno vrijeme do povratka radnice sa porodiljnog, a najduže do 23.02.2027. godine

	7.
	Radnik na održavanju higijene
	1 izvršioc
	na određeno radno vrijeme do povratka radnika sa bolovanja, a najduže do kraja školske 2026/27. godine

	8.
	Pomoćnik u nastavi/asistent
	3 izvršioca
	na određeno radno vrijeme, a najduže do kraja školske 2026/27. godine

	9.
	Nastavnik tehničke kulture
	10 časova
	na neodređeno radno vrijeme



OPIS POSLOVA RADNIH MJESTA 
(pozicije 1 – 5 i 9):
· organizuje i izvodi nastavu u skladu sa Pedagoškim standardima, GPR škole i prema Nastavnom planu i programu, izrađuje prilagođeni plan i program za djecu s teškoćama u razvoju i podstiče i pomaže vannastavne aktivnosti učenika; 
· priprema i ocjenjuje školske pismene zadatke i pismene vježbe, organizuje i održava konsultacije učenika u izradi domaćih radova, održava popravne ispite, potiče i pomaže vannastavne aktivnosti učenika, organizuje i provodi takmičenje učenika prema planu i programu škole, priprema izvještaj o radu odjeljenja u kojem je razredni starješina i vodi razrednu administraciju, radi na svom stručnom i pedagoško-metodskom usavršavanju, učestvuje u radu stručnih i drugih organa škole, surađuje sa roditeljima učenika;
· obavlja i druge poslove određene Zakonom, Pedagoškim standardima, Pravilima i drugim općim aktima škole po nalogu direktora.
(pozicija 6 i 7)
· redovno održavanje higijene i brine o optimalnim higijenskim uvjetima za rad u svim prostorijama škole koji se koriste i održavaju; 
· vrši dezinfekciju i higijenski zadovoljavajuće održavanje prostora i opreme, redovno čisti i održava školsko dvorište; 
· brine o čuvanju inventara i opreme u prostorima u kojima održava higijenu;
· evidentira i obavezno obavještava neposrednog rukovodioca o eventualnim štetama pričinjenim u prostorima u kojima održava higijenu;
· odgovara za pričinjenu štetu u radu radnom vremenu u prostorima u kojima održava higijenu, a o čemu nije obavijestio neposrednog rukovodioca; 
· njeguje cvijeće i drugo hortikultumo uredjenje u prostorima u kojima održava higijenu;
· u saradnji sa domarom u periodima raspusta za učenike obavlja odredjene poslove na generalnom detaljnom održavanju i čišćenju prostora u kojima održava higijenu;
· prema potrebi obavlja poslove dostave i donošenja pošte, kako interne u krugu škole (odluke,rješenja i sl.), tako i eksterne van škole (dopisi, pošta za školu i sl.); 
· saradjuje sa nastavnicima, stručnim saradnicima i ostalim radnicima škole; 
· obavlja i druge poslove urvrdjene propisima, općim aktima škole prema nalogu direktora ili neposrednog rukovodioca u skladu sa kompetencijama.

 (pozicija 8)
· pedagoška dokumentacija, Planiranje u koordinaciji sa nastavnicima – IPP; 
· pripremanje i izrada didaktičkih materijala u koordinaciji sa nastavnicima; 
· rad sa učenicima sa teškoćama u razvoju, saradnja sa roditeljima učenika sa 
teškoćama u razvoju. 
· rad u stručnom timu škole i stručnim organima škole. 
· slobodne aktivnosti, stručno usavršavanje i evidencija. 
· saradnja sa drugim odgojno-obrazovnim institucijama, nevladinim organizacijama, udruženjima - lokalnom zajednicom i ostali poslovi po nalogu direktora.

OPĆI UVJETI ZA IZBOR NA UPRAŽNJENA RADNA MJESTA:
a) da  je državljanin BiH,
b) da je stariji od 18 godina,
c) da ima odgovarajuću diplomu, odnosno stepen stručne spreme utvrđen Nastavnim planom i    programom za osnovne škole ili Pedagoškim standardima i normativima za osnovno obrazovanje, 
d) da je zdravstveno sposoban za obavljanje poslova utvrđenim za to radno mjesto,
e) da nije obuhvaćen odredbom člana IX.1. Ustava Bosne i Hercegovine,
f) da nije osuđen za krivično djelo koje ga s obzirom na prirodu krivičnog djela čini nesigurnim ili na drugi način nepodobnim za rad sa djecom
g) da se protiv njega ne vodi krivični postupak

Lica koja su rođena poslije 1980. godine nisu dužna podnositi dokaze o ispunjavanju uvjeta iz tačke e).

POSEBNI UVJETI:
(pozicije 1-5 i 9)
· završena viša (VI) ili visoka školska sprema (VII) nastavničkog smjera (prema poziciji na koju se konkuriše), odnosno I, II i III ciklus bolonjskog visokoobrazovnog procesa na nastavničkom fakultetu ili drugih fakulteta koji u skladu sa studijskim programom u svom Nastavnom planu i programu izučavaju nastavničke sadržaje;
· da imaju certifikat CIVITAS o završenoj obuci iz Osnova demokratije, u skladu sa važećim zakonskim i podzakonskim propisima, NPP i važećim Pedagoškim standardima (samo za poziciju 3). 

(pozicija 6 i 7)
· završena osnovna škola;

 (pozicija 8)
· Za obavljanje poslova pomoćnika/asistenta u nastavi potrebno je visoko obrazovanje (240 ECTS) ili ekvivalent-defektolog bilo kojeg usmjerenja, edukator-rehabilitator, logoped-surdoaudiolog, ili visoko obrazovanje (240 ECTS) ili ekvivalent nastavničkog usmjerenja, pedagog, psiholog, pedagog-psiholog, socijalni radnik ili visoko obrazovanje (180 ECTS), više obrazovanje nenastavničkog usmjerenja, uvjerenje o odslušanoj obuci za sistenta u nastavi.

UZ PRIJAVU KANDIDATI/KANDIDATKINJE SU DUŽNI PRILOŽITI DOKAZE O ISPUNJAVANJU PROPISANIH UVJETA:
1) svojeručno potpisana pisana prijava na konkurs sa kratkom biografijom, kontakt podacima kandidata, tačnom naznakom na koju poziciju konkuriše i tačno navedenom dokumentacijom koja se prilaže uz prijavu na konkurs,
2) diploma/svjedodžba o stečenoj stručnoj spremi ili akademskom zvanju, ovjerena kopija,
3) izvod iz matične knjige rođenih, original ili ovjerena kopija,
4) uvjerenje o državljanstvu (ne starije od 6 mjeseci), od dana objavljivanja konkursa,
5) ovjerena izjava kod nadležnog organa da nije otpušten iz državne službe kao rezultat  disciplinske mjere na bilo kojem nivou vlasti u BiH,
6) druge dokaze o ispunjavanju uslova za to radno mjesto utvrđene Zakonom, Nastavnim planom i programom, Pedagoškim standardima i Pravilnikom o unutrašnjoj organizaciji i sistematizaciji radnih mjesta,
7) Rješenje/uvjerenje nadležnog kantonalnog/općinskog organa o priznavanju svojstva užeg člana porodice šehida/poginulog branioca, člana porodice nestalog i umrlog branioca, dobitnika ratnog priznanja i odlikovanja, člana porodice poginulog, umrlog i nestalog dobitnika ratnih priznanja i odlikovanja, ratnog vojnog zarobljenika i demobilisanog branioca, ratnog vojnog invalida, civilne žrtve rata i člana porodice civilnih žrtava rata.



U  SLUČAJU  POTREBE PRIMJENE ČLANA 11. stav  (5)  i  (6) Pravilnika  za prijem u radni odnos u osnovnim i srednjim školama Unsko-sanskog kantona („Službeni glasnik USK-a, broj:29/21) kandidati su dužni dostaviti dodatnu dokumentaciju:
1. Uvjerenje o dužini radnog iskustva na poslovima radnog mjesta za koje konkuriše  (uvjerenje poslodavca kod kojeg  je kandidat radio ili radi, koje mora biti precizno i detaljno, odnosno u kojem treba da stoje podaci o tome na kojim poslovima je kandidat radio, naziv radnog mjesta i stručna sprema, vremenski period obavljanja poslova, te da li su to poslovi na puno ili nepuno radno vrijeme. Poslodavac je dužan nepuno radno vrijeme preračunati u puno radno vrijeme.
2. Kandidati koji su obuhvaćeni Zakonom o dopunskim pravima branioca  i članova njihovih porodica Unsko-sanskog kantona  dužni  su  dostaviti  rješenje nadležnog organa o pripadajućim pravima koje glase na njihovo ime. 

Dokumentacija koja se podnosi uz prijavu mora biti u originalu ili  u ovjerenoj kopiji i ne moze biti starija od 6 mjeseci.

Izbor i prijem kandidata prijavljenih na konkurs izvršit će se na osnovu Pravilnika za prijem u radni odnos u osnovnim i srednjim školama Unsko-sanskog kantona („Službeni glasnik USK-a, broj: 29/21), u daljem  tekstu: ,,Pravilnik“
[bookmark: _GoBack]	Komisija za izbor nastavnika i stručnih saradnika i Komisija za izbor pomoćno-tehničkog osoblja obavit će postupak  izbora  kandidata  koji  ispunjavaju  uvjete konkursa. O terminu postupka izbora  kandidati će biti obavješteni putem telefona, a  lista  kandidata se objavljuje i na oglasnoj table škole. Za kandidate koji se ne odazovu pozivu, u datom zakonskom roku prijave se neće razmatrati. Kandidati koji se nisu kvalifikovali u daljnju proceduru će biti obavješteni pismenim putem sa poukom o pravnom lijeku od strane škole.
           
Konkurs ostaje otvoren 8 (osam) dana od dana objavljivanja u dnevnim/sedmičnim novinama. Nepotpune, neuredne i neblagovremene prijave neće se uzimati u razmatranje.
            Izabrani kandidati su dužni prije stupanja na posao dostaviti ljekarsko uvjerenje nadležne zdravstvene ustanove koje ne može biti starije od 6 mjeseci i uvjerenje o nekažnjavanju  koje izdaje Ministarstvo unutrašnjih poslova prema mjestu rođenja osobe.
Za dodatna obavještenja i informacije u vezi konkursa možete kontaktirati školu/sekretara  na broj: 037 423 265

Prijave sa potrebnom dokumentacijom dostaviti u roku od  8 (osam) dana od objave javnog  konkursa Komisiji,  u zatvorenoj  koverti  putem  pošte, preporučeno na adresu:

Prijava na konkurs:
JU OŠ ,,Mirsad Salkić"
Čava bb, 77245 Bužim
,,NE OTVARAJ – PRIJAVA NA JAVNI KONKURS"


Direktor škole:
                                                                                                                  Ermin Odobašić, prof.

